ཁོ་དགོད་ཙམ་བྱས་ཏེ།ཕལ་ཆེར་ཡོད་རྒྱུ་རེད།ཚང་མས་མི་བཟང་བོ་དག་འཕགས་མ་དང་འདྲ་ཟེར་གྱིན་པ་མ་རེད་དམ་ཟེར།དོན་དེར་ང་རང་ཡང་ཡིད་འཐད་བྱུང་སོང་།འཕགས་མ་ནི་མ་གཞི་ནས་ཡོད་འོས་པ་ཞིག་ཡིན་པ་རེད།དེ་བས་ངས་མུ་མཐུད་དུ་འདང་ཞིག་བརྒྱབ་ནས།འོ་ན་བདུད་མོ་ཟེར་བ་ནི་མི་ངན་པ་ལ་ཟེར་བ་ཨེ་ཡིན་ནམ་ཞེས་དྲིས་པ་ན་ཁོས་ཀྱང་ཕལ་ཆེར་ཡིན་པ་འདྲ་ཟེར།དེ་ཡང་ངེད་གཉིས་ཀྱི་ལྟ་ཚུལ་གཅིག་མཚུངས་ཡིན་པ་ལྟར་བྱས་ཏེ་ངས་མགོ་བོ་ལྡེམ་ལྡེམ་བྱེད་དགོས་བྱུང།འོན་ཀྱང་ངའི་ཀུན་རྟོག་ངོས་ཀྱི་བདུད་མོ་ནི་ང་ལ་གསལ་ཆ་ཆེ་བའི་མི་ཞིག་དང་གཏན་ནས་མི་འདྲ་བར་ལུས་བྱད་ཡ་མ་གཟུགས་ཡིན་ལ་ཆོ་འཕྲུལ་སྣ་ཚོགས་འཛོམས་པའི་གཏུམ་སྤྱོད་ཅན་ཞིག་ཡིན་པ་རེད།